Be (BTS albumas)
Be – penktasis Pietų Korėjos grupės „BTS“ korėjiečių kalba įrašytas studijinis albumas (ir devintasis iš viso), išleistas 2020 m. lapkričio 20 d., praėjus vos devyniems mėnesiams nuo praeito grupės korėjietiško darbo „Map of the Soul: 7“. Jam pristatyti išleistas singlas „Life Goes On“. Albumas susilaukė teigiamų kritikų įvertinimų ir buvo komerciškai sėkmingas visame pasaulyje. Pietų Korėjoje per pirmąją savaitę parduota per 2,2 milijono kopijų ir albumas debiutavo pirmojoje „Goan“ reitingo vietoje. JAV per pirmąją savaitę parduota per 242 tūkstančiai kopijų, debiutuojant pirmojoje „Billboard 200“ ir tampant penktuoju grupės įrašu, pasiekusiu šią viršūnę. „Be“ taip pat pasiekė aukštas daugelio šalių reitingų vietas, tarp jų – ir antroji Jungtinėje Karalystėje ir pirmoji Lietuvoje.